شه‌فه‌ق نيوز/ ده‌سه‌ى ره‌سانن و په‌يوه‌نديه‌يل عراقى كار ئاژانس روێته‌رز له‌ عراق ئه‌را ماوه‌ى 3 مانگ به‌سا و داوايش له‌لى كرد عوزرخوازى بكا له‌ئه‌نجام بڵاوكردنه‌وه‌ى راپۆرتيگ له‌باره‌ى هه‌ڕه‌شه‌ له‌ ئاسايش كۆمه‌ڵگايى ك له‌تى باس له‌وه‌ ئه‌كا شماره‌ى حاڵه‌ته‌يل تويشهاتن وه‌ ڤايرۆس كۆرۆنا له‌و شماره‌ زياتره‌ ك وه‌زاره‌ت ته‌ندروستى ئاشكراى ئه‌كا.
ده‌سه‌ى ره‌سانن و په‌يوه‌نديه‌يل عراقى جورم داراييش وه‌ بڕ 25 مليۆن دينار عراقى ك ئه‌كاده‌ نزيكه‌ى 20 هه‌زار دۆلار ئه‌مريكى خسته‌ بان ئاژانسه‌گه‌.
جى باسه‌، ده‌سه‌ى ناوبرياى وت: كاره‌يل روێته‌رز وه‌ى شيوازه‌ وه‌ل بارودوخ ئيسه‌ى عراق هه‌ڕه‌شه‌س له‌ ئاسايش كۆمه‌ڵگايى و گرفت ئه‌خاده‌ هه‌وڵه‌يل حكومه‌ت له‌ روێ وه‌ڕوێ بوينه‌وه‌ى ڤايرۆس كۆرۆنا و له‌كه‌دار هه‌وڵه‌يل فراوان شانه‌ى قه‌يران وه‌پى ئه‌كا.
